বাংলাদেশে নতুন হলেও এই মাদকটি সারা বিশ্বে ছড়িয়ে গেছে। জাতিসংঘ মাদকদ্রব্য নিয়ন্ত্রণ সংস্থা ইউনাইটেড নেশন্স অফিস অন ড্রাগস অ্যান্ড ক্রাইম (ইউএনওডিসি) একটি প্রতিবেদনে উল্লেখ করেছে, বিশ্বে মাদক সেবনপ্রবণ ৮০টি দেশ এবং অঞ্চলে জরিপ করে ৭০টিতেই ‘এনপিএসের’ উপস্থিতি পাওয়া গেছে। মাদক পাচারের গোল্ডেন ট্রায়াঙ্গল ও গোল্ডেন ক্রিসেন্টের মাঝামাঝি অবস্থান হওয়ায় এবং ইয়াবা বিস্তারের কারণে ২০১৫ সালে সংস্থাটি বাংলাদেশকে ‘এনপিএস’ বা ‘খাট’ জাতীয় মাদকটির ব্যাপারে সতর্ক করেছিল।